Bios;

Johanna Mykkänen, KT, työskentelee Jyväskylän yliopiston varhaiskasvatuksen yliopistonlehtorina ja perhetutkijana. Mykkäsen tutkimusintresseihin kuuluu niin vanhemmuus- kuin lapsuustutkimus, mutta erityisesti sydäntä lähellä on isyys, josta hän teki väitöskirjan vuonna 2010 (Isäksi tulon tarinat, tunteet ja toimijuus) ja on sittemmin jatkanut tutkimusta samalla teemalla. Tällä hetkellä Mykkänen työskentelee erilaisissa perhettä tarkastelevissa projekteissa, esimerkiksi: 1) *Perheen arki 2010-luvulla*, jossa tarkastellaan erilaisten perheiden arkea ja tunteita niin vanhempien kuin lasten näkökulmasta. 2) *Kriisit isien elämänkulussa*, jossa haastatellaan erilaisia haasteita kohdanneita ja tukea tarvitsevia isiä (mm. lapseen liittyvät pulmat ja haasteet, addiktiot, mielenterveysongelmat ja vankilatuomion saaneet isät). 3) *Isät varhaiskasvatuksen kentällä*, jossa tarkastellaan tasa-arvoa niin sukupuolen kuin instituutioiden näkökulmasta. Tutkimus on osa CHILDCARE- Akatemiahanketta. 4) *”Minulle tärkeä mies” – lasten mies ja isyyskäsitykset*, jossa aineistona on Vanhempainliiton Valosa-hankkeen kanssa yhdessä suunniteltu aineistonkeruu 5-8-vuotiailta lapsilta. Lapset ovat sekä piirtäneet että kertoneet heille tärkeästä miehestä.